荆州賊平臨洞庭言懷作
作者：李白
朝代：唐

paragraphs: 修蛇橫洞庭，吞象臨江島。
積骨成巴陵，遺言聞楚老。
水窮三苗國，地窄三湘道。
歲[晏]天崢嶸，時危人枯槁。
思歸阻喪亂，去國傷懷抱。
郢路方丘墟，章華亦傾倒。
風悲猨嘯苦，木落鴻飛早。
日隱西赤沙，月明東城草。
關河望已絕，氛霧行當掃。
長呌天可聞，吾將問蒼昊。